กฎกระทรวงระบบความปลอดภัย สุขอนามัย และสวัสดิภาพในการทำงานของคนประจำเรือ พ.ศ. 2559กฎกระทรวง ระบบความปลอดภัย สุขอนามัย และสวัสดิภาพในการทำงานของคนประจำเรือ พ.ศ. ๒๕๕๙อาศัยอำนาจตามความในมาตรา ๖ วรรคหนึ่ง และมาตรา ๓๗ แห่งพระราชกำหนดการประมง พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ผู้ได้รับใบอนุญาต" หมายความว่า ผู้ได้รับใบอนุญาตทำการประมงพาณิชย์หรือผู้ได้รับใบอนุญาตทำการประมงนอกน่านน้ำไทย แล้วแต่กรณีมาตรา 1 หมวด ๑ ระบบความปลอดภัยมาตรา 2 ข้อ ๒ บทบัญญัติในหมวดนี้ใช้บังคับกับเรือประมงที่มีขนาดตั้งแต่สามสิบตันกรอสขึ้นไปมาตรา 3 ข้อ ๓ ผู้ได้รับใบอนุญาตต้องจัดให้มีเครื่องมือ เครื่องใช้และอุปกรณ์ประจำเรือ เครื่องชูชีพ และคนประจำเรือสำหรับเรือกลประมง ตามกฎข้อบังคับการตรวจเรือที่ออกโดยอาศัยอำนาจตามกฎหมายว่าด้วยการเดินเรือในน่านน้ำไทย เครื่องมือมาตรา 3 เครื่องใช้และอุปกรณ์ประจำเรือต้องได้รับการบำรุงรักษาอย่างถูกต้องและทดสอบอย่างสม่ำเสมอและเก็บรักษาอยู่ในสถานที่พร้อมจะใช้การได้มาตรา 4 ข้อ ๔ ก่อนที่คนประจำเรือจะปฏิบัติหน้าที่บนเรือประมง ผู้ควบคุมเรือต้องให้ความรู้ ดังต่อไปนี้ และให้คนประจำเรือลงลายมือชื่อบันทึกไว้เป็นหลักฐาน (๑) การใช้เครื่องมือ เครื่องใช้และอุปกรณ์ประจำเรือ (๒) การใช้เครื่องมือทำการประมง และหลักเกณฑ์การทำการประมงตามหน้าที่ที่คนประจำเรือได้รับมอบหมาย (๓)มาตรา 4 ความปลอดภัยในการทำงานบนเรือประมงมาตรา 5 ข้อ ๕ ผู้ได้รับใบอนุญาตต้องจัดหาอุปกรณ์คุ้มครองความปลอดภัยส่วนบุคคลสำหรับคนประจำเรือให้เหมาะสมกับหน้าที่ที่รับผิดชอบและการทำการประมงแต่ละประเภทมาตรา 2 หมวด ๒ สุขอนามัยและสวัสดิภาพในการทำงานของคนประจำเรือมาตรา 1 ส่วนที่ ๑ เรือประมงที่มีขนาดตั้งแต่สามสิบตันกรอสขึ้นไปแต่ไม่ถึงหกสิบตันกรอสมาตรา 6 ข้อ ๖ ผู้ได้รับใบอนุญาตต้องจัดให้มีอาหาร น้ำดื่ม ที่มีคุณภาพ ถูกสุขลักษณะและมีปริมาณที่เพียงพอ ให้เหมาะสมกับการทำงานและระยะเวลาการใช้ชีวิตบนเรือประมงมาตรา 7 ข้อ ๗ ผู้ได้รับใบอนุญาตต้องจัดให้มีพื้นที่ที่เหมาะสมสำหรับการพักผ่อนบนเรือประมงมาตรา 8 ข้อ ๘ ผู้ได้รับใบอนุญาตต้องจัดให้คนประจำเรือมีเวลาพักตามที่กำหนดไว้ในกฎกระทรวงว่าด้วยการคุ้มครองแรงงานในงานประมงทะเลมาตรา 9 ข้อ ๙ ผู้ได้รับใบอนุญาตต้องจัดให้มียาและเวชภัณฑ์ที่จำเป็นสำหรับการปฐมพยาบาลเบื้องต้นที่เหมาะสมกับการปฏิบัติงานบนเรือประมง โดยให้คำนึงถึงจำนวนคนประจำเรือและระยะเวลาในการออกไปทำการประมงมาตรา 10 ข้อ ๑๐ ผู้ควบคุมเรือต้องดำเนินการให้คนประจำเรือได้รับการปฐมพยาบาลเบื้องต้นเมื่อบาดเจ็บหรือเจ็บป่วยและต้องส่งต่อผู้ป่วยไปยังสถานพยาบาลบนฝั่งทันทีในกรณีที่บาดเจ็บสาหัสหรือเจ็บป่วยร้ายแรงมาตรา 11 ข้อ ๑๑ ผู้ได้รับใบอนุญาตต้องจัดให้มีการตรวจสุขภาพของคนประจำเรือโดยแพทย์แผนปัจจุบันชั้นหนึ่งที่ได้รับใบอนุญาตประกอบวิชาชีพเวชกรรม และได้รับใบรับรองว่าสามารถทำงานบนเรือประมงได้ก่อนออกไปทำการประมงครั้งแรก และจัดให้มีการตรวจสุขภาพของคนประจำเรือครั้งต่อไปอย่างน้อยปีละหนึ่งครั้งมาตรา 11 ในกรณีที่ได้มีการตรวจสุขภาพคนประจำเรือเพื่อขอรับใบอนุญาตทำงานตามกฎหมายว่าด้วยการทำงานของคนต่างด้าวแล้ว ให้สามารถนำมาใช้เป็นหลักฐานว่าได้มีการตรวจสุขภาพและได้รับใบรับรองก่อนออกไปทำการประมงครั้งแรกตามวรรคหนึ่งได้มาตรา 2 ส่วนที่ ๒ เรือประมงที่มีขนาดตั้งแต่หกสิบตันกรอสขึ้นไปมาตรา 12 ข้อ ๑๒ ผู้ได้รับใบอนุญาตต้องจัดสุขอนามัยและสวัสดิภาพในการทำงานของคนประจำเรือตามที่กำหนดไว้ในส่วนที่ ๑มาตรา 13 ข้อ ๑๓ ผู้ได้รับใบอนุญาตต้องจัดให้มีพื้นที่สำหรับการพักผ่อน การรับประทานอาหารและการสันทนาการ ให้เหมาะสมกับจำนวนคนประจำเรือและระยะเวลาในการออกไปทำการประมงมาตรา 14 ข้อ ๑๔ ผู้ได้รับใบอนุญาตต้องจัดให้มีห้องส้วมอย่างน้อยจำนวนหนึ่งห้องซึ่งมีพื้นที่ไม่น้อยกว่าหนึ่งตารางเมตรมาตรา 15 ข้อ ๑๕ ผู้ได้รับใบอนุญาต ต้องจัดให้มีคนประจำเรืออย่างน้อยหนึ่งคนซึ่งผ่านการอบรมหลักสูตรการปฐมพยาบาลเบื้องต้นจากสถาบันหรือหน่วยงานที่ได้รับการรับรองจากหน่วยงานของรัฐบทเฉพาะกาลมาตรา 16 ข้อ ๑๖ เรือประมงที่มีขนาดตั้งแต่หกสิบตันกรอสขึ้นไป ซึ่งได้จดทะเบียนก่อนวันที่กฎกระทรวงนี้ใช้บังคับต้องจัดให้มีพื้นที่สำหรับการพักผ่อน การรับประทานอาหาร และการสันทนาการ ตามที่กำหนดไว้ในข้อ ๑๓มาตรา 16 และต้องจัดให้มีห้องส้วมอย่างน้อยจำนวนหนึ่งห้องซึ่งมีพื้นที่ตามความเหมาะสมภายในหนึ่งปีนับแต่วันที่กฎกระทรวงนี้ใช้บังคับให้ไว้ ณ วันที่ ๑๘ กุมภาพันธ์ พ.ศ. ๒๕๕๙ พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๗ แห่งพระราชกำหนดการประมง พ.ศ. ๒๕๕๘ บัญญัติให้ผู้ได้รับใบอนุญาตทำการประมงพาณิชย์ต้องจัดให้มีระบบความปลอดภัย สุขอนามัย และสวัสดิภาพในการทำงานของคนประจำเรือ เพื่อให้คนประจำเรือมีความปลอดภัย สุขอนามัย และสวัสดิภาพในการทำงานที่เหมาะสมจึงจำเป็นต้องออกกฎกระทรวงนี้